Vaxtagreiðsluþak Vaxtagreiðsluþak er þjónusta sem veitir viðskiptavinum með óverðtryggð húsnæðislán skjól fyrir sveiflum í greiðslubyrði vegna vaxtahækkana . Af hverju ætti ég að sækja um vaxtagreiðsluþak ? Dregur úr óvissu um greiðslubyrði óverðtryggðra húsnæðislána og veitir þér öryggi . Auðveldar þér að vera á óverðtryggðum lánaskilmálum þrátt fyrir hærra vaxtastig . Hraðari eignamyndun samanborið við verðtryggð húsnæðislán að því gefnu að vaxtaþróun sé í samræmi við þróun verðbólgu á hverjum tíma . Þú velur sjálf ( ur ) hvar vaxtagreiðsluþakið umfram 7,5% ársvexti liggur og getur því stillt greiðslubyrðina af miðað við þína eigin greiðslugetu . Við veitum grunnlán til allt að 40 ára . Hægt er að sækja um viðbótarlán til allt að 25 ára . Hægt er að velja á milli jafnra afborgana á höfuðstól og jafnra greiðslna ( annuitet ) . Lánayfirlit fylgir verðskrá bankans hverju sinni . Þú getur nálgast árlegt hlutfall kostnaðar við lántöku með því að slá forsendur inn í reiknivél húsnæðislána . Lán með föstum vöxtum bera uppgreiðslugjöld á því tímabili sem vextirnir eru fastir . Uppgreiðslugjöld eru samkvæmt verðskrá bankans hverju sinni . Á þessu fastvaxtatímabili er þó hægt að greiða allt að 1.000.000 kr. aukalega inn á húsnæðislán á ársgrundvelli , að teknu tilliti til annarra innáborgana sl. 12 mánaða , án umframgreiðslugjalds . Einstaklingar sem vilja kaupa fasteign til eigin nota eða endurfjármagna núverandi lán geta sótt um húsnæðislán hjá okkur . Lánað er gegn fyrsta veðrétti eða samfelldri veðröð frá og með fyrsta veðrétti . Hver umsókn um lán er metin með tilliti til lánshæfis og virði íbúðarhúsnæðis . Áður en lánsumsóknir eru samþykktar þurfa viðskiptavinir að standast lánshæfis - og greiðslumat hjá bankanum .